Kommissorium arbejds- styregruppe for øget sikkerhed på eltavler  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ølsted 21. august 2018**

**Baggrund:**Dansk El -tavle Forening har modtaget informationer om at for mange eltavler ikke lever op til rammer og regler i Danmark. Derfor har foreningen taget initiativ til nedsættelse af en arbejdsgruppe for at højne kvaliteten og sikkerheden på produktion og vedligehold af eltavler i Danmark.

**Formål:**At medvirke til færre fejl på eltavler og bedre eltavler i Danmark. Det drejer sig om at tydeliggøre de typiske udfordringer der er i branchen og komme med løsnings forslag og tolkninger, der gerne skulle resultere i bedre sikkerhed på landets eltavler.   
Samtidig ønskes at vi får udarbejdet materialer, som vi kan sende ud til vore tavlebyggere, rådgivere og installatører. Måske endda materiale henvendt mod slutbrugeren.

Sker der noget lovgivningsmæssigt, vil gruppen også sørge for at offentliggøre dette. Der er ikke tale om et lukket forum, men et forum der samler branchen bredt.

Publikationer vil blive offentliggjort på Dansk El- Tavle Forenings hjemmeside, hvor det ligger tilgængeligt for alle. Sikkerhedsstyrelsen vil ligeledes lægge relevante emner op på deres informationsside [www.elsikkerhedsregler.dk](http://www.elsikkerhedsregler.dk). Det er op til de enkelte deltagere i gruppen om de også ønsker at offentliggøre emner på deres medier.

**Arbejdsform**Formen der lægges op til er et uformelt forum, hvor der er ”højt til loftet”. Branchen er bred og derfor skal der vises hensyn til alle deltagende interesser.

**Sammensætning af styregruppen**Gruppen ønskes sammensat af følgende parter. Udførende tavleproducenter og specialister indenfor eltavler, rådgivere og Sikkerhedsstyrelsen.

Stryregruppen vurderer løbende om der er behov for at udvide gruppen, med andre udefrakommende relevante personer/organisationer. Eller nedsættelse særlige arbejdsudvalg, der ser på specifikke emner.

Indholdet af ovenstående kan løbende ændres, hvis der skulle opstå opgaver der ønskes behandle

*Navnet på arbejdsgruppen er endnu ikke fastsat.*